**A szakdolgozattal kapcsolatos információk, feladatok és dátumok**

(2020-2021.)

**A szakdolgozat terjedelme:** 70 – 90 ezer leütés (szóközzel)

**A szakdolgozat formázása:**

* 12 pontos, jól olvasható betűtípus (pl. Calibri, Helvetica, Times New Roman),
* 2 cm margó,
* 1,5 sortávolság,
* lábjegyzetek (tehát NEM végjegyzetek!)
* ábrák, képek a szövegbe vagy (ha az oldal felénél nagyobb méretűek, akkor mindenképpen) függelékbe
  + ábra, kép sorszámozva, felirattal
  + képjegyzék a szöveg végén sorszámozva, forrással ellátva
* interjú:
  + lehetőség szerint teljes terjedelmében legépelve a Függelékbe kerül;
  + ha túl hosszú, akkor egy felhőbe kell feltölteni a beszélgetést, megosztottá kell tenni és linkjét bemásolni a bibliográfiába;
  + amennyiben idéztek az interjúból, az idézett szöveget, tág kontextussal illik a Függelékben közreadni (hogy senkit ne érhessen a vád, hogy kontextusból kiragadottan idéz valakit)
* idézet: közvetlen idézőjelek között, közvetett idézet idézőjelek nélkül, de mindkét esetben pontos forrásmegadással (oldalszám is!)
  + az idézetek forrása kerülhet lábjegyzetbe
  + de a források megadhatóak az idézés után zárójelben: a bibliográfiai tétel szerzőjének, a megjelenés évének és az oldalszámnak a megadásával: (Panofsky 1984, 73.)
    - ekkor a bibliográfiában a következő módon van feloldva ez az “utalás”:
    - Panofsky, E. 1984, *A jelentés a vizuális művészetekben*, Budapest: Gondolat.
* szöveg végén egységesen szerkesztett (szerző vezetékneve szerinti abécérendben!) bibliográfia alapadatokkal:
  + szerző(k) (vagy szerkesztő(k) neve
  + megjelenés dátuma
  + könyv/tanulmány címe
  + megjelenés helye
  + kiadó neve
  + amennyiben tanulmány: a kötet/folyóirat címe, folyóirat száma, oldalszám
  + amennyiben az interneten elért tanulmány úgy a letöltés pontos idejének feltüntetése!
* a diplomadolgozatok fekete műbőr borítóba kötése a MOMÉn nem kötelező, de a dolgozatokat a spirálos, műanyag előlapos kötésnél tartósabban és méltóbban kérjük bekötni.
* a diplomadolgozat külső boítóján legalább három sor szöveg szerepeljen:
  + SZAKDOLGOZAT
  + a szerző neve
  + a név alatt a szak neve: Designelmélet MA
  + MOME 2021
* a diplomadolgozat belső címoldalán (3. oldal)
  + SZAKDOLGOZAT
  + a szerző neve
  + Designelmélet MA
  + MOME 2021
  + konzulens:

**A szakdolgozat leadása:** két nyomtatott példányban + elektronikus feltöltés

\*\*\*\*

**A SZAKDOLGOZAT ÉRTÉKELÉSE**

Kizáró (elfogadhatósági) szempontok:

Ezekre a válasz igen/nem (vagy megfelelt/nem megfelelt) lehet. Negatív válasz esetén az értékelésre nem is kerül sor, a szakdolgozat elégtelen.

**1. terjedelem**

* 70.000 / 90.000 leütésnyi hasznos szöveg;

**2. plágium**

* teljes szöveg vagy nagyobb szövegrészek szó szerinti, elhallgatott átvétele

Szöveges értékelés

A szakdolgozatról egy, legfeljebb másfél oldalas szöveges értékelést kérünk, amely egyfelől elhelyezi a dolgozatot a diszciplína horizontján, másfelől rávilágít értékeire, esetleges gyengeségeire. Ideális esetben a szöveges értékelésben megfogalmazottak egyúttal értelmezik az alábbi értékelési szempontokra adott pontokat is. Mindenképpen szeretnénk két-három kérdést is kérni, amelyre a hallgató előre fel tud készülni.

Értékelési szempontok

Minden értékelési szempontra 1-5 között lehet jegyet adni, ami az adott szempont súlyának megfelelően számítódik bele a végső jegybe.

**1. formai szempont (25%)**

* helyesírás
* idézethasználat
* lábjegyzet, bibliográfia, képjegyzék

**2. tartalmi szempontok (50%)**

* fókusz: a dolgozat valóban a megjelölt témát dolgozza fel (5%)
* adatgyűjtés: sikerült-e a témával kapcsolatos legalapvetőbb információkat, szövegeket, elemzési szempontokat összegyűjteni és bemutatni? (15%)
* érvelés/elemzés: van-e tézise a dolgozatnak, és sikerült-e az összegyűjtött tényanyagot/szakirodalmat a dolgozat témájának és/vagy tézisének bemutatására/bizonyítására érvényes módon felhasználni? (20%)
* stílus: a fogalmazás szabatossága és gördülékenysége. (10%)

**3. összbenyomás (25%)**

* a választott művészeti ágra és tudományterületre jellemző speciális szempontok, terminológia értő használata,
* a dolgozat tézisének/témájának relevanciája a tudományterületen,
* vannak-e a szerzőnek érvényes személyes meglátásai, elemzései, stb.

|  |  |  |  |  |  |  |  |
| --- | --- | --- | --- | --- | --- | --- | --- |
| **Szerző** | **Meg** |  | **Tarta** | **lom:** |  | **Összbe** | **∑** |
| **neve** | **formálás** | **fókusz** | **adatgyűjtés** | **érvelés** | **stílus** | **nyomás** |  |
|  | (25%) | (5%) | (15%) | (20%) | (10%) | (25%) | (100%) |
| **MINTA** | 5  = 125 | 4  = 20 | 3  = 45 | 5  = 100 | 4  = 40 | 4  = 100 | 430  = 4,3  = 4 (jó) |

\*\*\*

**A SZAKDOLGOZAT MEGÍRÁSÁNAK ÉS MEGVÉDÉSÉNEK FOLYAMATA**

**December 4. délelőtt** BA és MA szakdolgozatok témájának prezentációja az Intézet oktatói számára:

* a prezentációk legfeljebb 4 diából állhatnak és 5 perc hosszúságúak lehetnek
  + érvek a választott terület és téma mellett;
  + a kutatandó probléma megfogalmazása;
  + a kutatás módszerének ismertetése;
  + kiindulásként használható bibliográfia ismertetése
* az oktatók és a szaktársak az egyes prezentációk után megjegyzéseket fűzhetnek a témákhoz, illetve kérdéseket tehetnek fel a hallottakkal kapcsolatban

**December 11. 13:00** Témabejelentő leadása az Elméleti Intézet Titkárságán:

* a témabejelentő nyomtatvány az neptunban megtalálható, de a titkárságon nyomtatva is fel lehet venni;
* a témabejelentőn a dolgozat címét, a téma rövid leírását, a témavezető és a konzulens nevét kell feltüntetni;
* a témavezető a mesterszakon a szak vezetője;
* a témabejelentőt a konzulensnek alá kell írnia;
* konzulens az Elméleti Intézet bármely oktatója lehet, de megfelelő indok alapján más konzulens is elképzelhető – ezt természetesen külön kell kérvényezni (a kérést az Intézet igazgatója és a szak vezetője bírálja el);

**Március 22.** **16:00** A szakdolgozat két fejezetének / 30 %-nak leadása az Intézet Titkárságán +

* a szakdolgozat szinopszisa,
* a szakdolgozat vázlata,
* a szakdolgozat bibliográfiája.

**Március 26.** **9:00** A szakdolgozat próbaprezentációja

* legfeljebb 15 perc hosszan, legfeljebb 10 diával kísérten a hallgató bemutatja, hogy hol tart dolgozatával;
* amennyiben az írott dolgozat készültségi állapota, illetve a prezentáció nem éri el a kívánt szintet, a hallgató pótprezentációra utasítható, amelynek időpontja április 16.

**Május 7. 13:00** A szakdolgozat leadása az Elméleti Intézetben:

* a dolgozatot rövid két nyelvű összefoglalással együtt fel kell tölteni az egyetem online repozitóriumába (https://diplup.mome.hu)

**Május folyamán** szakdolgozat poszterének elkészítése Trembeczki Péterrel

**Május 24-től** az opponensi bírálatok megtekinthetők az egyetem online repozitóriumában

**Májusban** a záróvizsgát megelőző két hétben lehetőség lesz a záróvizsga prezentációját gyakorolni. Ezek időpontját később pontosítjuk.

**Május 31. – június 18.** között záróvizsga (ennek pontos időpontját

* a záróvizsga bizottsága közös az Elméleti Intézetben:
  + az 5 főből legalább 3 külsős,
  + 3 állandó tag és 2 szakonként változó;
* a záróvizsga keretében a hallgató egy önálló, legfeljebb 20 perc hosszú vetítéses prezentációban ismerteti kutatásának alapproblémáját és főbb téziseit;
* válaszol az opponens által írásban felvetett megjegyzésekre, illetve kérdésekre,
* és válaszol a bizottság által szóban feltett kérdésekre;
* a záróvizsga jegye a dolgozatra kapott osztályzat (50%), a prezentációra kapott osztályzat (25%) és az opponens, illetve a bizottság kérdéseire adott válaszokra kapott osztályzat (25%) súlyozott átlaga.

Kérek mindenkit a határidők betartására, mivel azok elmulasztása a KTVSZ rendelkezése értelmében különeljárási díjat von maga után, illetve a dolgozat el nem fogadását eredményezheti.